Document ID: 31990R3102

*****
ΚΑΝΟΝΙΣΜΟΣ (ΕΟΚ) αριθ. 3102/90 ΤΗΣ ΕΠΙΤΡΟΠΗΣ
της 26ης Οκτωβρίου 1990
για παρέκκλιση από τον κανονισμό (ΕΟΚ) αριθ. 606/86 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές των γαλακτοκομικών προϊόντων που εισάγονται στην Ισπανία με προέλευση την Κοινότητα όσον αφορά τη διάρκεια ισχύος των πιστοποιητικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των κανόνων εφαρμογής του συμπληρωματικού μηχανισμού στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,
Εκτιμώντας:
ότι ο κανονισμός (ΕΟΚ) αριθ. 606/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1637/90 (4), προβλέπει στο άρθρο 3 παράγραφος 3 ότι η διάρκεια ισχύος των πιστοποιητικών ΣΜΣ είναι 21 ημέρες από την ημερομηνία εκδόσεώς τους· ότι, λόγω των έκτακτων περιστάσεων που διαταράσσουν τις συναλλαγές μεταξύ της Ισπανίας και των άλλων κρατών μελών, πρέπει να παραταθεί για τα εν λόγω πιστοποιητικά η προαναφερθείσα διάρκεια ισχύος κατά 30 ημέρες·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 3 παράγραφος 3 του κανονισμού (ΕΟΚ) αριθ. 606/86, η διάρκεια ισχύος των πιστοποιητικών «ΣΜΣ» που εκδόθηκαν από 24 Σεπτεμβρίου έως 31 Οκτωβρίου 1990 παρατείνεται κατά τριάντα ημέρες.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Οκτωβρίου 1990.

Labels: 3
17
18